Ehdotus neuvoston direktiiviksi rehujen lisäaineista annetun direktiivin 70/524/ETY, rehujen virallisen valvonnan järjestämistä koskevista periaatteista annetun direktiivin 95/53/EY ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta (98/C 266/07) KOM(1998) 438 lopull. - 98/0237(CNS)

(Komission esittämä 13 päivänä heinäkuuta 1998)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1), sellaisena kuin se on muutettuna direktiivillä 96/51/EY (2), 13-16 artiklassa vahvistetaan tiettyjä rehuihin lisättävien lisäaineiden ja esiseosten jakelua ja käyttöä sekä lisäaineiden, esiseosten ja rehuseosten tuoteselostemerkintöjä koskevia säännöksiä,

säädetty päivämäärä, 1 päivä huhtikuuta 1998, direktiivissä 96/51/EY säädettyjen asetuksen 70/524/ETY muutosten käyttöönottamiselle jäsenvaltioissa on yhteensopimaton tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä sekä direktiivien 70/524/ETY, 74/63/ETY, 79/373/ETY ja 82/471/ETY muuttamisesta 22 päivänä joulukuuta 1995 annetussa neuvoston direktiivissä 95/69/EY (3) vahvistetun hyväksymis- ja rekisteröintimenettelyn loppuun saattamista koskevien päivämäärien kanssa (1 päivä huhtikuuta 2001 hyväksymisen ja 1 päivä syyskuuta 1998 rekisteröinnin osalta); kyseisiä säännöksiä sovelletaan, sanotun kuitenkaan rajoittamatta direktiivissä 95/69/EY vahvistettujen määräaikojen soveltamista; oikeusvarmuuden luomiseksi on kuitenkin tarpeen oikaista direktiivi 70/524/ETY,

rehujen virallisen valvonnan järjestämistä koskevista periaatteista 25 päivänä lokakuuta 1995 annetun neuvoston direktiivin 95/53/EY (4) tulee kattaa kaikki yhteisössä rehuissa käytetyt tuotteet ja aineet,

tämän tavoitteen saavuttamiseksi olisi rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annettu neuvoston direktiivi 96/25/EY (5) lisättävä direktiivin 95/53/EY soveltamisalaan kuuluvien säädösten luetteloon; tästä luettelosta olisi lisäksi poistettava viittaus suoraan käytettävien rehujen pitämisestä kaupan 23 päivänä marraskuuta 1976 annettuun neuvoston direktiiviin 77/101/ETY (6), koska direktiivi 77/101/ETY on tällä välin kumottu direktiivillä 96/25/EY, ja

direktiivissä 95/69/EY säädetään, että jäsenvaltioiden on toimitettava muille jäsenvaltioille vuosittain luettelo hyväksytyistä tuotantolaitoksista; tuotantolaitosten hyväksymismenettelyn on päätyttävä 1 päivänä huhtikuuta 2001; sitä ennen on kuitenkin tarpeen rehualan virallisen valvonnan kannalta erityisesti yhteisön sisäisessä kaupassa, että ilmoitukseen sisältyvät myös sellaiset tuotantolaitokset, jotka siitä huolimatta, että niitä ei vielä ole hyväksytty, voivat mainitussa direktiivissä vahvistetuilla ehdoilla jatkaa toimintaansa,

ON ANTANUT TÄMÄN DIREKTIIVIN:

1 artikla

Muutetaan direktiivi 70/524/ETY seuraavasti:

1) Lisätään 13 artiklaan seuraava 6 kohta:

"6. Edellä 1, 2 ja 3 kohdan säännöksiä sovelletaan, sanotun kuitenkaan rajoittamatta direktiivin 95/69/EY 4 artiklan 2 kohdan ja 9 artiklan 2 kohdan säännösten soveltamista."

2) Lisätään 16 a artikla seuraavasti:

"16 a artikla

Edellä 14, 15 ja 16 artiklan säännöksiä, joissa viitataan asetuksessa 95/69/EY säädettyihin hyväksyntä- ja rekisteröintinumeroihin, sovelletaan vasta 1 päivästä huhtikuuta 2001."

2 artikla

Muutetaan direktiivi 95/53/EY seuraavasti:

Korvataan 2 artiklan 1 kohdan a alakohdan kolmas luetelmakohta seuraavasti:

"- rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annettu neuvoston direktiivi 96/25/EY."

3 artikla

Muutetaan direktiivi 95/69/EY seuraavasti:

Korvataan 6 artiklan 2 kohdan toinen ja kolmas virke seuraavasti:

"Jäsenvaltioiden on toimitettava muille jäsenvaltioille vuosittain 31 päivään joulukuuta mennessä luettelo 2 artiklan 2 kohdan a ja b alakohdassa tarkoitetuista tuotantolaitoksista ja 3 artiklan 1 kohdan mukaisesti hyväksytyistä välittäjistä ja luettelo 4 artiklan 2 kohdassa tarkoitetuista vastaavista tuotantolaitoksista ja välittäjistä, joiden hyväksymishakemuksista jäsenvaltiot eivät vielä ole tehneet päätöstä.

Jäsenvaltioiden on pyynnöstä toimitettava muille jäsenvaltioille 2 artiklan 2 kohdan c-f alakohdassa tarkoitettuja laitoksia koskeva luettelo kokonaisuudessaan tai osa siitä ja 4 artiklan 2 kohdassa tarkoitettuja vastaavia laitoksia, joiden hyväksymishakemuksista jäsenvaltiot eivät vielä ole tehneet päätöstä, koskeva luettelo kokonaisuudessaan tai osa siitä."

4 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset 30 päivään kesäkuuta 1998 mennessä. Niiden on ilmoitettava tästä komissiolle viipymättä. Annettuja säännöksiä sovelletaan 1 päivästä heinäkuuta 1998 alkaen; näissä jäsenvaltioiden antamissa säädöksissä on viitattava tähän direktiiviin tai niihin on liitettävä tälläinen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.

5 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

6 artikla

Tämä direktiivi on osoitettu kaikille jäsenvaltioille.

(1) EYVL L 270, 14.12.1970, s. 1. Direktiivi sellaisena kuin se on viimeksi muutettuna komission direktiivillä 98/19/EY (EYVL L 96, 28.3.1998, s. 39).

(2) EYVL L 235, 17.9.1996, s. 39.

(3) EYVL L 332, 30.12.1995, s. 15.

(4) EYVL L 265, 8.11.1995, s. 17.

(5) EYVL L 125, 23.5.1996, s. 35.

(6) EYVL L 32, 3.2.1977, s. 1. Direktiivi kumottu direktiivillä 96/25/EY (EYVL L 125, 23.5.1996, s. 35).